CELEX: 62010CN0365
Language: sk
Date: 2010-07-22 00:00:00
Title: Vec C-365/10: Žaloba podaná 22. júla 2010 — Európska komisia/Slovinská republika

23.10.2010   
            
            
               SK
            
            
               Úradný vestník Európskej únie
            
            
               C 288/19
            
         
      Žaloba podaná 22. júla 2010 — Európska komisia/Slovinská republika
      (Vec C-365/10)
      ()
      (2010/C 288/32)
      Jazyk konania: slovinčina
      
         Účastníci konania
      
      
         Žalobkyňa: Európska komisia (v zastúpení: A. Alcover San Pedro a D. Kukovec, splnomocnení zástupcovia)
      
         Žalovaná: Slovinská republika
      
         Návrhy žalobkyne
      
      
                  —
               
               
                  určiť, že Slovinská republika si tým, že počas niekoľkých za sebou nasledujúcich rokov boli prekračované limitné hodnoty ročných a denných koncentrácií pre PM10 v okolitom ovzduší, nesplnila povinnosti, ktoré jej vyplývajú z článku 5 ods. 1 smernice Rady 1999/30/ES z 22. apríla 1999 o limitných hodnotách oxidu siričitého, oxidu dusičitého a oxidov dusíka, tuhých znečisťujúcich látok a olova v okolitom ovzduší (1), a od 11. júna 2010 z článku 13 ods. 1 smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (2),
               
            
                  —
               
               
                  zaviazať Slovinskú republiku na náhradu trov konania.
               
            
         Žalobné dôvody a hlavné tvrdenia
      
      Z výročnej správy prednesenej Slovinskou republikou a týkajúcej sa súladu so záväznými hraničnými hodnotami ročných a denných koncentrácií pre PM10 vyplýva, že v Slovinsku v rokoch 2005, 2006 a 2007 v zónach SI1, SI2 a SI4 a v aglomeráciách SIL a SIM, boli limitné hodnoty ročných a denných koncentrácií pre PM10 v okolitom ovzduší prekročené. Európskej komisii nebolo doručené nijaké oznámenie o dodržiavaní povinnosti uplatňovania limitných hodnôt podľa článku 22 ods. 2 smernice 2008/50/ES.
      
         (1)  Ú. v. ES L 163, s. 41; Mim. vyd. 15/004, s. 164.
      
         (2)  Ú. v. EÚ L 152, s. 1.